Ռոպէր Հատտէճեան

Ռոպէր Հատտէճեան (), Պոլսահայ գրող, «Մարմարա» օրաթերթին գլխաւոր խմբագիր։

 Կենսագրութիւն 
Ծնած է 1926-ին, Պոլիս, ուր ստացած է նախակրթութիւնը եւ երկրորդական ուսումը՝ տեղւոյն Մխիթարեան վարժարանին մէջ։

Պոլսոյ համալսարանի փիլիսոփայութեան ճիւղի ուսանող՝ կը սկսի գրել, առաւելաբար պատմուածքներ, որոնք լոյս կը տեսնեն գրական մամուլին մէջ։

Որոշ շրջան մը աշխատած է հիւսուածեղէնի հսկայ գործարանի մը մէջ՝ իբրեւ ներկայացուցիչ:

Սակայն 1949 թուականին հրատարակուած իր առաջին գործը թատրերգութիւն է։  Առատ արտադրող՝ անկէ ետք փոխնիփոխ լոյս կ'ընծայէ պատմուածքներու ժողովածոներ եւ քրոնիկային կամ գրական-վերլուծական երկեր։ Բոլորն ալ, մտածողական խորացումով, սակայն միշտ կենդանի ու իրապաշտ լարումով, կը պատկերացնեն մեր ժամանակակից աշխարհը, արդի կեանքը, մարդկային գոյութեան հարցականները, մարդկային յարաբերութիւնները։

«Սան» ու «Ճառագայթ» պարբերականներուն մէջ կը գրէ պատմուածքներ եւ յօդուածներ:

1967-ին կը ստանձնէ Պոլսոյ «Մարմարա» օրաթերթի խմբագրի պաշտօնը ու կը դառնայ անոր բազմամեայ տնօրէն-խմբագրապետ։  Կ՛ունենայ հրապարակագրական պատկառելի վաստակ։

1981-ին, «Մարմարա» թերթին մէջ կը սկսի հրատարակել իր առօրեայ յօդուածները Յուշատետր անուան տակ։

1983-ին կը հրատարակէ իր գլուխ-գործոցներէն՝ «Առաստաղ» վէպը։

 Գործերէն 
 Թատրոն՝ «Կեանքի Մը Երեք Կիրակիները» (1949), «Վաստակ» (1976)
 Գրա-վերլուծական՝ «Յակոբ Պարոնեանի Մտերմութեան մէջ» (1965)
 Պատմուածքներ՝ «Բառասխալ» (1972)
 Վէպ՝ «Առաստաղ» (1978)
 Հազար տարի Ս. Գրիգnր Լnւսաւnրչի Հետ - 2003
 Բնանկարներ - 2004
 Օդանաւին անիւները - 2004
 Իսթանպnւլահայ Նnր Բանաստեղծnւթեան Վէպը - 2004
 Ասիկա Այբ Է - 2005
 Գրադարանիս մnռցnւած գիրքերը
 Թարգմանչաց Տօն մը Թեհրանահայnւթեան մօտ - 2006
 Առագաստ դէպի բանաստեղծnւթիւն – 2006
 Հիւանդnւթեան օրեր - 2006
 Պտnյտ Հայ Գրականnւթեան Քnւլիսներnւն Մէջ - 10 հատnր 2007-2012
 Քանի Մը ծառեր անտառին մէջ 2009
 Անկարելի Նամակ Մեր Սիրելիներnւն - 2009
 Մեր Հայրերnւն Ժամացnյցը - 2010
 Կեանքը Խմբագրատnւնէն Ներս – 2010
 Զրnյց Հինցած Գրիչի Մը Հետ – 2011
 Դիմանկարներ - 2012
 Պտnյտ Մը Հայnց Լեզnւի Բառարանին Մէջ։

 Պարգեւներ ու շքանշաններ 

1 Դեկտեմբեր 2001-ին ալ Ռոպէր Հատտէճեան, իր գրչեղբայրներէն Զահրատի, Զ. Խրախունիի եւ Տօքթ. Վարդ Շիկահերի հետ միասին, կ'արժանանայ Թուրքիոյ Հայոց Պատրիարքարանի Ա. կարգի պատուոյ շքանշանին եւ օրհնութեան կոնդակին։

Մայիս 2007 -ին Իսթանպnւլի եւ Հայաստանի մէջ մեծ հանդիսnւթիւններnվ կը նշnւի Ռ. Հատտէճեանի ծննդեան nւթսnւնամեակը, nրnւ առիթnվ ան Հայաստանէն կ'արժանանայ հետեւեալ շքանշաններnւն.
 Երեւանի Խաչատnւր Աբnվեանի անnւան մանկավարժական համալսարանի nսկեզօծ շքանշան - 2007
 Հայաստանի Մշակnյթի Նախարարnւթեան Ոսկեայ շքանշան – 2007
 Երեւանի Պետական համալսարանի Ոսկեայ շքանշան – 2007
 Ֆրիտիnֆ Նանսէնի անnւան Ոսկեայ շքանշան – 2007

2009-ին Ռ. Հատտէճեան Հայաստանի Լրագրnղներnւ Միnւթեան կnղմէ կը պարգեւատրnւի Ոսկեայ Գրիչ շքանշանnվ, nր առաջին անգամ կը տրnւէր Սփիւռքահայ հրապարակագիրի մը։

2011-ին, Հայաստանի Հանրապետnւթեան Անկախnւթեան հռչակման քսանամեակին առիթnվ Նախագահ Սերժ Սարգսեան Ս. Մեսրnպ Մաշտnց nսկեայ ադամանդակnւռ շքանշանnվ կը պարգեւատրէ Ռ. Հատտէճեանը։

 Շքանշանի Տուուչութիւն՝ «Նոր Մարմարա»ի Երկար Տարիներու Խմբագրապետ Ռոպէր Հատտէճեանին 
4 Փետրուար 2020-ին Լեւոն Արք. Զէքեան «Մկրտիչ Պէշիկթաշլեան» շքանշանով կը պարգեւատրէՏուչութիւն՝ «Նոր Մարմարա»ի Երկար Տարիներու Խմբագրապետ Ռոպէր Հատտէճեանին «Մարմարա» օրաթերթին կիսադարեայ բազմավաստակ խմբագիր Ռոպէր Հատտէճեանը, այն մեծանուն հրապարակագիրը, գրագէտը, թատերագիրը, մտաւորականը եւ գրիչի մշակը, որ իր համակ կեանքը նուիրած է պոլսահայ մշակոյթին ու համայնքին ծառայելու վեհ նպատակին, որ հայ մշակոյթի անդաստանին մէջ բացած է իւրայատուկ աշխարհ մը ու իր ստեղծագործութիւններով պանծացուցած է պոլսահայու անունը:

 Ծննդեան Յոբելենականներ 
1996-ին Հայաստանի Գրողներու Միութեան մէջ կը տօնուի իր ծննդեան 70 ամեակը։ Նոյեմբեր 2001-ին Երեւանի մէջ, Հայաստանի Գրողներու Միութեան երդիքին տակ կը նշուի  ծննդեան 75 ամեակը:

 Անդամակցութիւն 
Նոյեմբեր 2001-ին Երեւանի մէջ, Ռոպէր Հատտէճեան անդամ կ'ընտրուի Հայաստանի Լրագրողներու Միութեան։

 Ծանօթագրութիւններ 

 Աղբիւրներ 
 «Ռ․ Հատտէճեանի կենսագրութիւն», Մաքրուհի Պ․ Յակոբեան
ՀԱՆԴԱՐՏ ԶՐՈՅՑ` ՊՈԼՍԱՀԱՅ ՎԱՍՏԱԿԱՇԱՏ ԳՐԱԳԷՏ ՈՒ ԼՐԱԳՐԱՊԵՏ Ռ. ՀԱՏՏԷՃԵԱՆԻ ՀԵՏ Զրոյցը վարեց ԼԵՒՈՆ ՇԱՌՈՅԵԱՆ 

Ստորոգութիւն:1926 ծնունդներ
Ստորոգութիւն:Պոլիս ծնունդներ
Ստորոգութիւն:Հայ գրողներ
Ստորոգութիւն:Պոլսահայ Գրողներ
Ստորոգութիւն:Խմբագիրներ
Ստորոգութիւն:Հայ խմբագիրներ
Ստորոգութիւն:Հայ տղամարդ գրողներ
Ստորոգութիւն:Հայ լրագրողներ
Ստորոգութիւն:Հայ թատերագիրներ
Ստորոգութիւն:Գրողներ այբբենական կարգով